b'\n_START_ARTICLE_\nFejerija\n_START_PARAGRAPH_\nFejerija, feerija (pranc. f\xc3\xa9erie < f\xc3\xa9e\xc2\xa0\xe2\x80\x93 f\xc4\x97ja)\xc2\xa0\xe2\x80\x93 fantastin\xc4\x97s, pasaki\xc5\xa1kos, mitologin\xc4\x97s tematikos teatro, cirko vaidinimas ar kino filmas su gausiais \xc5\xa1viesos, spalv\xc5\xb3 ir garso efektais, virtuozi\xc5\xa1kais aktori\xc5\xb3 triukais._NEWLINE_Kaip teatro \xc5\xbeanras susiformavo XVII a. Pranc\xc5\xabzijoje ir Italijoje, itin i\xc5\xa1populiar\xc4\x97jo XVIII a. Kine plito XX a. prad\xc5\xbeioje (buvo naudojami special\xc5\xabs filmavimo b\xc5\xabdai\xc2\xa0\xe2\x80\x93 vadinamasis \xe2\x80\x9estop\xe2\x80\x9c kadras, dviguba ekspozicija, sul\xc4\x97tintas ir pagreitintas filmavimas). Fejerijos element\xc5\xb3 yra ir \xc5\xa1iuolaikiniuose dramos, \xc5\xa1okio spektakliuose, vaidinimuose vaikams.'